Καλημέρα σε όλους. 

Η ανάρτηση αυτή αφιερώνεται στους πρωτοετείς φοιτητές των σχολών, μέσα στους οποίους είναι και η κόρη μου στο ΧΗΜΕΙΑΣ ΑΘΗΝΑ (πρώτη της επιλογή).

Έχει κυριολεκτικό αλλά και μεταφορικό χαρακτήρα, γιατί θέλει να πει, πως ο καθένας πολλές φορές βλέπει τα πράγματα από τη δική του σκοπιά και έχει και κάποιο δίκιο. Αυτό είναι κάτι που θα πρέπει να το θυμόμαστε και να μην είμαστε απόλυτοι στην κρίση μας.
ΣΥΣΤΗΜΑΤΑ ΑΝΑΦΟΡΑΣ

ΑΔΡΑΝΕΙΑΚΑ

Στο αδρανειακό σύστημα συντεταγμένων οι δυνάμεις είναι είτε δυνάμεις πεδίων, είτε δυνάμεις αλληλεπίδρασης του σώματος με άλλα σώματα.

Ο δεύτερος νόμος του Νεύτωνα -ισοζύγιο ορμής- ισχύει για τις αληθινές δυνάμεις μόνο σε αδρανειακό σύστημα συντεταγμένων.

Σε μη αδρανειακό σύστημα συντεταγμένων εμφανίζονται και άλλες, νέες δυνάμεις. Αυτές οι δυνάμεις όμως, δεν προκύπτουν από κανένα άλλο αίτιο πέραν της επιτάχυνσης του συστήματος συντεταγμένων. Αν το κινούμενο σύστημα συντεταγμένων πάψει να επιταχύνεται, αυτές οι δυνάμεις εξαφανίζονται. Για αυτό το λόγο αυτές ονομάζονται ψευτοδυνάμεις και δεν είναι αληθινές δυνάμεις όπως η βαρύτητα ή η τριβή. Αν και ονομάζονται ψευτοδυνάμεις τα αποτελέσματά τους είναι υπαρκτά, όπως και των αληθινών δυνάμεων. Για παράδειγμα, «επεμβαίνουν» σε μια αρχικά ευθύγραμμη σταθερή κίνηση μετατρέποντάς την σε καμπυλόγραμμη μεταβαλλόμενη, δημιουργούν δηλαδή μια οφθαλμαπάτη.

ΜΗ ΑΔΡΑΝΕΙΑΚΑ

ΣΥΣΤΗΜΑΤΑ ΕΥΘΥΓΡΑΜΜΑ ΕΠΙΤΑΧΥΝΟΜΕΝΑ

Φανταστείτε ένα λεωφορείο που κινείται με σταθερή ταχύτητα. Ξαφνικά ο οδηγός του λεωφορείου πατάει απότομα φρένο. Τότε όλοι οι επιβάτες -ενώ μέχρι τότε ήταν ακίνητοι σε σχέση με το λεωφορείο- αισθάνονται μια μυστηριώδη «δύναμη» να τους ωθεί προς τα μπρος.

Ένας παρατηρητής που βρίσκεται ακίνητος στο πεζοδρόμιο και παρατηρεί το λεωφορείο με τους επιβάτες εξηγεί εύκολα το φαινόμενο, χωρίς να χρειάζεται την «μυστηριώδη» δύναμη. Το λεωφορείο μειώνει απότομα την ταχύτητά του και οι επιβάτες του σύμφωνα με τον νόμο της αδράνειας τείνουν να διατηρήσουν την σταθερή ταχύτητα, που είχαν μαζί με το λεωφορείο και για τον λόγο αυτό κινούνται προς τα μπρος.

Όμως ο παρατηρητής μέσα στο λεωφορείο δεν αντιλαμβάνεται τη σταθερή ταχύτητα του λεωφορείου. Για να ερμηνεύσει την κίνηση των επιβατών κατά τη διάρκεια του φρεναρίσματος, πρέπει να υποθέσει την ύπαρξη μιας δύναμης που προσδίδει επιτάχυνση προς τα μπρος, σε όλους τους επιβάτες του λεωφορείου, ίση κατά μέτρο με την επιβράδυνση που έχει το λεωφορείο. Η υποθετική αυτή δύναμη ονομάζεται δύναμη αδρανείας.
Παρόμοιο φαινόμενο συμβαίνει όταν το λεωφορείο επιταχύνεται, οπότε οι επιβάτες αισθάνονται μια δύναμη να τους σπρώχνει προς τα πίσω.

Αυτό το απλό φαινόμενο έδωσε το έναυσμα στον Albert Einstein για να διατυπώσει την Γενική Θεωρία της Σχετικότητας. Ο Einstein θεώρησε ως αξίωμα την ισοδυναμία επιταχυνόμενου συστήματος αναφοράς με ένα ομογενές βαρυτικό πεδίο. Με απλά λόγια, δεν μπορούμε να διαπιστώσουμε με κάποιο πείραμα -μέσα στο δωμάτιό μας- αν αυτή τη στιγμή βρισκόμαστε στην επιφάνεια του πλανήτη Γη, όπου η επιτάχυνση της βαρύτητας είναι 10m/s2 ή μέσα σε ένα διαστημόπλοιο που κινείται ευθύγραμμα, με σταθερή επιτάχυνση 10m/s2.

Για να εφαρμόσουμε τους νόμους της κλασικής μηχανικής σε σύστημα αναφοράς που κινείται ευθύγραμμα με σταθερή επιτάχυνση α, πρέπει να δεχθούμε ότι σε κάθε μάζα m του συστήματος επιδρά μια δύναμη F =  – m α που ονομάζεται δύναμη αδράνειας ή δύναμη D’Alembert.
ΣΥΣΤΗΜΑΤΑ ΠΕΡΙΣΤΡΕΦΟΜΕΝΑ
 Στην περίπτωση αυτή έχουμε δυνάμεις αδρανείας, τη φυγόκεντρη δύναμη, τη δύναμη Coriolis, τη δύναμη Euler.

φυγόκεντρη

Φανταστείτε έναν αθλητή σφυροβολίας που έχοντας μια σφαίρα δεμένη με σχοινί στα χέρια του, να περιστρέφεται με σταθερή γωνιακή ταχύτητα, έτσι ώστε και η σφαίρα να εκτελεί ομαλή κυκλική κίνηση.

Ένας θεατής θεωρεί ότι η συνισταμένη των δυνάμεων που ασκούνται στη σφαίρα παίζει τον ρόλο της κεντρομόλου δύναμης, εξαιτίας της οποίας η σφαίρα αποκτά την κεντρομόλο επιτάχυνση εκτελώντας ομαλή κυκλική κίνηση. Η κεντρομόλος δύναμη έχει φορά προς το κέντρο περιστροφής.
Ο στρεφόμενος όμως αθλητής μαζί με τη σφαίρα, βλέπει τη σφαίρα ακίνητη και τον υπόλοιπο κόσμο να γυρίζει. Για να εξηγήσει την ακινησία της σφαίρας παρότι σ’ αυτή ασκείται η κεντρομόλος δύναμη, δέχεται την ύπαρξη μιας αδρανειακής δύναμης, της φυγόκεντρης δύναμης.

Η φυγόκεντρη δύναμη πρέπει να είναι δύναμη αντίθετη της κεντρομόλου (ίδιο μέτρο και αντίθετης φοράς). Την ύπαρξη αυτής της  ανύπαρκτης δύναμης πρέπει να υποθέσει ο περιστρεφόμενος παρατηρητής ώστε να εφαρμόσει τους νόμους της μηχανικής.
Ο όρος 

 με μέτρο mω2r παριστά μια δύναμη αντίθετη της κεντρομόλου η οποία ονομάζεται φυγόκεντρος. H φυγόκεντρος δύναμη, εμφανίζεται σε σώμα που έχει και σε σώμα που δεν έχει σχετική ταχύτητα ως προς το κινούμενο σύστημα συντεταγμένων. 
Αυτή η δύναμη επιδρά στη τιμή του g στη γη.
 Η αποτελεσματική βαρύτητα g (αυτή που μετράμε με το πείραμα) είναι το διανυσματικό άθροισμα της πραγματικής δύναμης βαρύτητας της φυγοκέντρου δυνάμεως που είναι 0,0339m/s2.
	Θέση
	Ακίνητη γη
	Κινούμενη γη
	Μετρούμενη τιμή

	Ισημερινός

ακτίνα 

6.378.137m
	Νόμος παγκόσμιας έλξης

9,796
	9,762
	9,7799

	
	Μοντέλο πρόβλεψης

9,810
	9,780
	

	Πόλος
Ακτίνα 

6.356.752m
	Νόμος παγκόσμιας έλξης

9,862
	9,862
	9,8321

	
	Μοντέλο πρόβλεψης

9,820


	9,820
	


Coriolis
Στα σώματα που κινούνται σε σχέση με περιστρεφόμενα συστήματα αναφοράς, εκτός της φυγοκέντρου δύναμης, εμφανίζεται και η δύναμη Coriolis. Για τη μελέτη του φαινομένου εκτελούμε το παρακάτω πείραμα. Στο κέντρο ενός περιστρεφόμενου οριζόντιου τραπεζιού είναι στερεωμένο ένα πιστόλι το οποίο πυροβολεί έτσι ώστε το βλήμα να εκτοξεύεται σε οριζόντια διεύθυνση.

Παρατηρούμε ότι το βλήμα δεν φθάνει στο σημείο Α -στο σημείο που θα έφθανε αν το τραπέζι δεν περιστρεφόταν- αλλά σε ένα σημείο δεξιότερα.

[image: image8.png]


Ένας εξωτερικός παρατηρητής βλέπει το βλήμα να κινείται ευθύγραμμα και ομαλά γιατί δεν ασκείται σ’ αυτό καμία δύναμη (θεωρούμε την επίδραση της βαρύτητας αμελητέα). Το βλήμα δεν φθάνει στο σημείο Α εξαιτίας της περιστροφής του τραπεζιού.

Όμως για έναν παρατηρητή που περιστρέφεται μαζί με το τραπέζι το βλήμα διαγράφει καμπύλη τροχιά, οπότε πρέπει να υποθέσει ότι ασκείται σ’ αυτό μια δύναμη κάθετη στην ταχύτητά του. Η δύναμη αυτή ονομάζεται δύναμη Coriolis.
Ο όρος 

 είναι η δύναμη η οποία ονομάζεται Coriolis. H δύναμη Coriolis εμφανίζεται μόνο σε σώμα m, που έχει σχετική ταχύτητα 

 ως προς το στρεφόμενο σύστημα συντεταγμένων. Αν το σώμα έχει μηδενική σχετική ταχύτητα δεν υπόκειται στη δύναμη Coriolis.
Στη δύναμη Coriolis οφείλονται μετεωρολογικά φαινόμενα, όπως ο σχηματισμός κυκλώνων. Στο φαινόμενο Coriolis βασίστηκε και ο Foucault για να αποδείξει την περιστροφή της γης γύρω από τον άξονά της, χρησιμοποιώντας το εκκρεμές του.
Euler
Όταν ένα σύστημα αναφοράς περιστρέφεται επιταχυνόμενα, τότε ο παρατηρητής που είναι πάνω σε αυτό βλέπει μια ακόμα δύναμη που οφείλεται σε αυτή την επιτάχυνση, η οποία ονομάζεται δύναμη Euler.
Η δύναμη αυτή είναι στο επίπεδο της κίνησης και είναι κάθετη στη φυγόκεντρο δύναμη.

Δίνεται από τον τύπο

Σχιζοφρένεια ή σχετικότητα με δόση Doppler;
Καλά να διαφωνούν μεταξύ τους δυο παρατηρητές που ο ένας είναι αδρανειακός και ο άλλος όχι, αλλά να παρουσιάζεις διαφορά φάσης με τον εαυτό σου … αυτό πάει πολύ.

Εδώ (στην εικόνα) βλέπουμε έναν αδρανειακό παρατηρητή, ο οποίος φυσικά θεωρεί τον εαυτό του ακίνητο να βλέπει  να περνά από μπροστά του ένα αυτοκίνητο με σταθερή ταχύτητα. Καθώς τον πλησιάζει είναι μικρότερο (από το αν ήταν ακίνητο) και μπλε, ενώ όταν απομακρύνεται είναι μεγαλύτερο και κόκκινο!!! 
Αυτό οφείλεται στους μετασχηματισμούς Lorentz που αφορούν στην αλλαγή του μήκους και στην αλλαγή συχνότητας λόγω του φαινομένου Doppler. 
Φυσικά αυτό για να παρατηρηθεί χρειάζεται ταχύτητες συγκρίσιμες με αυτή του φωτός και στην καθημερινή ζωή δε θα το παρατηρήσουμε.

Πάντως για τον ήχο, αν ένα αυτοκίνητο τρέχει με περίπου 110km/h (30m/s), μια συχνότητα 1000Hz γίνεται περίπου 1090Hz όταν πλησιάζει και περίπου 910Hz όταν απομακρύνεται, που σημαίνει ότι είναι διακριτή η μεταβολή στο ανθρώπινο αυτί. Προσωπικά, πιστεύω ότι την ακούω.

Η γωνιά του χιούμορ:

Από μικρό κι από τρελό μαθαίνεις την αλήθεια

Μικρός: «μαμά το λιμάνι φεύγει!!!»

Μαμά: «όχι παιδί μου, σου φαίνεται ότι είναι έτσι αλλά κάνεις λάθος, εμείς φεύγουμε»  

Καλή  σχολική - εκπαιδευτική χρονιά σε όλους

